HMS «Exeter» (1929)

HMS «Exeter» var en britisk krysser. Fartøyet spilte en stor rolle i slaget ved Río de la Plata hvor det tyske lommeslagskipet «Admiral Graf Spee» ble satt ut av spill, men ble selv hardt skadet under trefningen. Hun var tilbake i tjeneste etter reparasjoner i mars 1941 og gjorde eskortetjeneste for atlanterhavskonvoier fram til Japan tok del i krigen.

HMS «Exeter» var deretter en del av den allierte styrken som forsøkte å forsvare Nederlandsk India mot en japansk invasjon. Hun deltok i slaget om Javasjøen med «Admiral Doormans skvadron» hvor hun ble truffet i et kjelerom og beordret å trekke seg tilbake. Under forsøket på å nå land ble hun avskåret av de japanske krysserne «Nachi» og «Haguro», og ble hardt skadet av kanonild og en torpedo fra jageren «Ikazuchi». Hun sank 1. mars 1942.

 

Kryssere fra andre verdenskrig
Britiske kryssere
Skip bygget i Storbritannia
Skip fra 1929
Krigsforlis
Sjøulykker i 1942
Skip sluttseilt 1942
Artikler i sjøfart-prosjektet